Norwegian Field Target & Airgun Club

Norwegian Field Target & Airgun Club er det norske forbundet for field target under World Field Target Federation (WFTF), hvor det konkurreres i feltskyting med luftvåpen i de to klassene stempel (Piston) og trykkluft (pre-komprimert pneumatisk, PCP). NFTAC er også tilsluttet World Hunter Field Target Organisation.

Historie 
Sporten oppstod i England i 1980, og kom til USA midt på 1980-tallet. I 1987 ble det amerikanske forbundet American Airgun Field Target Association (AAFTA) formelt opprettet. På dette tidspunktet var konkurransereglene noe ulike mellom de to landene. Det første verdensmesterskapet ble holdt i 1991, med deltakere fra USA og Storbritannia. Sporten spredde seg til Norge på 1990-tallet, og deretter flere land. Norgesmesterskapet har vært arrangert årlig siden 1994. I 2006 ble nordmannen Andrew Idris Kays verdensmester i stempelklassen. I 2023 bestod World Field Target Federation av 45 medlemsland. NFTAC arrangerte verdensmesterskapet i 1999, 2002 og 2012.

Konkurranseregler 
I konkurranser skytes det stort sett på selvanvisere plassert mellom 9 til 50 meter. I sanksjonerte konkurranser skytes det i dag etter det samme regelsettet over hele verden, og det brukes treffsoner i tre standardiserte størrelser:
 15 mm i diameter plassert mellom 9-20 m 
 25 mm i diameter plassert mellom 9-35 m 
 40 mm i diameter plassert mellom 9-50 m 
Et lite stevne består gjerne av 30-40 skudd, mens verdensmesterskapet består av 150 skudd over 3 dager. Det er vanlig å bruke kikkertsikter med høy forstørrelse og kort dybdeskarphet slik at parallaksejustering kan brukes for presis avstandsbedømmelse.

Se også 
 Liste over skytterorganisasjoner
 Norges Skytterforbund

Andre skytterforbund i Norge 
 Det frivillige Skyttervesen
 Norges Benkeskytterforbund
 Norges Jeger- og Fiskerforbund
 Norges Metallsilhuettforbund
 Norges Skiskytterforbund
 Norsk Svartkruttunion
 PRS Norge
 Scandinavian Western Shooters

Referanser

Eksterne lenker 
 Offisiell side for Norwegian Field Target & Airgun Club finnes på Facebook
 Offisiell Facebook-side for Norwegian Field Target & Airgun Club
 Offisiell side for World Field Target Federation (WFTF) 
 Introduksjon til Field Target på YouTube

Skytterorganisasjoner i Norge
Norske idrettsforbund